joelniklaus/EU_Wikipedias huggingface dataset:
Fiona Shaw

Fiona Mary Wilsonová CBE (; * 10. júl 1958, County Cork, Írsko), známa ako Fiona Shaw, je írska herečka. Stvárnila úlohu Petunie Dursley vo filmovej sérii Harry Potter (20012010).

Detstvo a mladosť 
Je dcérou fyzičky a očného chirurga. Navštevovala strednú školu na Scoil Mhuire v Corku a získala titul z filozofie na University College Cork.

Kariéra 
Navštevovala Kráľovskú akadémiu dramatických umení (RADA) v Londýne. Veľký ohlas získala v divadelnej inscenácii The Rivals od Brinsleyho Sheridana. Venovala sa divadelnej práci a neskôr aj filmovej. V roku 1996 sa objavila vo filme Jana Eyrová, po boku Anny Paquin, Geraldine Chaplin a Charlotte Gainsbourg.

V rokoch 2001 až 2010 sa objavila v piatich dieloch filmovej série Harry Potter, kde stvárnila Harryho tetu Petuniu Dursley. V roku 2006 mala vedľajšiu, no kľúčovú úlohu vo filmovej dráme Čierna Dahlia.

V roku 2011 sa pripojila k hereckému obsadeniu televízneho seriálu True Blood: Pravá krv, kde sa objavila vo štvrtej sérii seriálu. Od roku 2018 je súčasťou televízneho seriálu Killing Eve, kde hrá po boku Sandry Oh a Jodie Comer.

Súkromný život 
V minulosti mala síce niekoľko vzťahov s mužmi, ale v súčasnosti sa hlási k lesbickej orientácii. V rokoch 2002 až 2005 bola jej partnerkou Saffron Burrows, pd roku 2018 je jej manželkou srílanská ekonómka Sonali Deraniyagala.

Iné projekty

Zdroj 

Írske televízne herečky
Írske filmové herečky
Írske divadelné herečky
Rozprávači audiokníh
Írske LGBT osobnosti
Držitelia Drama Desk
Držitelia ceny BAFTA
Stredná odborná škola informačných technológií (Bratislava, Hlinícka 1)

Stredná odborná škola informačných technológií je štátna stredná odborná škola v Bratislave, miestna časť Rača-Krasňany, pôsobiaca aj ako centrum odborného vzdelávania a prípravy pre elektrotechniku a informačné technológie.

Žiakom poskytuje úplné stredné odborné vzdelanie v troch 4-ročných študijných odboroch, a to:

 2682 K - mechanik počítačových sietí (odbor zameraný na technické a programové vybavenie počítačov a komunikačných sietí)
 2697 K - mechanik elektrotechnik v oblastiach prípravy silnoprúdová technika a informačné technológie (odbor zameraný na širokospektrálnu aplikáciu poznatkov z elektrotechniky najmä v energetickom priemysle a IKT)
 3778 K - technik informačných a telekomunikačných technológií (odbor zameraný na telekomunikačnú techniku a ich služby, informačno-komunikačné technológie a prácu s multimédiami)

Po úspešnom ukončení štúdia žiak získava výučný list a maturitné vysvedčenie. Žiak má taktiež možnosť získania osvedčenia o odbornej spôsobilosti v elektrotechnike pre vykonávanie činností na elektrických zariadeniach do 1000 V podľa § 21 vyhlášky MPSVR SR č. 508/2009 Z.z.a medzinárodne uznávaného certifikátu sieťového špecialistu CISCO CCNA. Uplatnenie nájde najmä v oblasti správy informačno-komunikačných technológií a energetického priemyslu s možnosťou pokračovať v štúdiu na vysokej škole technického smeru.

V rokoch 20182022 prešla budova SOŠ IT kompletnou rekonštrukciou interiéru aj exteriéru, ako aj modernizáciou odborných učební a materiálno-technického vybavenia. Súčasťou komplexu je aj školský internát.

Referencie 

Stredné školy v Bratislave
Stredné odborné školy na Slovensku
Slovenská vesmírna kancelária

Slovenská vesmírna kancelária () bola zriadená dňa 1. januára 2021 na Ministerstve školstva, vedy, výskumu a športu Slovenskej republiky (MŠVVaŠ SR) uznesením vlády SR č. 635/2020 zo 7. októbra 2020, v úzkom napojení na prístupový proces členstva Slovenska v ESA. Slovenská vesmírna kancelária pozostáva z dvoch zložiek:
 MŠVVaŠ SR zastrešuje medzirezortnú koordináciu a medzinárodnú spoluprácu (ESA, EÚ, OSN). Pre uvedený účel zriadilo medzirezortnú komisiu s poradným orgánom, Komisiu pre kozmické aktivity v SR.
 SARIO v pôsobnosti Ministerstva hospodárstva zastrešuje implementačnú časť agendy — najmä rozvoj vesmírneho ekosystému a lokálnych či medzinárodných partnerstiev. Riaditeľom implementačnej (priemyselnej) vetvy Slovenskej vesmírnej kancelárie od roku 2021 je Michal Brichta.

Slovenská vesmírna kancelária sa stala v júni 2021 členom Eurisy, neziskového združenia so sídlom v Paríži, ktoré združuje vesmírne agentúry, výskumné inštitúcie a ​​podniky.

Kontaktná adresa 
SARIO 
Mlynské nivy 44/B
82109 Bratislava
Slovakia

email: spaceoffice@sario.sk

Pozri aj 
Ministerstvo školstva, vedy, výskumu a športu Slovenskej republiky
Slovenská agentúra pre rozvoj investícií a obchodu (SARIO)

Mimovládne organizácie zameriavané na tvorbu vesmírnych politík:
Slovenská organizácia pre vesmírne aktivity (SOSA)
Slovenská spoločnosť pre vesmírnu politiku (SSPA)

Referencie

Externé odkazy 
 Oficiálna stránka
Externé stránky odporúčané MŠVVaŠ SR pre témy a informácie o aktuálnom dianí v oblasti SPACE oblasti v SR:
Slovenský kozmický portál
Centrálny informačný portál pre výskum, vývoj a inovácie

Kozmické agentúry
Kozmonautika na Slovensku
Organizácie založené v 2021
Preston North End FC

Preston North End FC (celým názvom: Preston North End Football Club) je profesionálny anglický futbalový klub, sídliaci v meste Preston. Domáce zápasy hrajú na štadióne Deepdale s kapacitou 23 404 miest.

Referencie

Externé odkazy 
 Oficiálna stránka

Zdroj 

Anglické futbalové kluby
Víťazi Pohára FA
Futbalové kluby založené v 1880
Pavol Jursa

Ing. Pavol Jursa (* 27. júl 1954, Trenčín) je slovenský televízny scenárista, producent, básnik, textár.

Životopis 
V Trenčíne absolvoval Gymnázium Ľudovíta Štúra, potom vyštudoval na Fakulte riadenia na Vysokej škole ekonomickej v Bratislave. Po roku 1989 bol ekonómom tvorivo-produkčnej skupiny TATRA STAR, s.r.o., ktorá vyrobila úspešný seriál televíznych grotesiek so spoločným názvom Bud Bindi. Ako scenárista a producent sa Pavol Jursa podieľal aj na filme Dávajte si pozor!. V Slovenskom národnom divadle bol Pavol Jursa zástupcom umeleckého šéfa opery a baletu. Neskôr pracoval v marketingovom oddelení Televízie Markíza. V rokoch 20072008 zastával pozíciu riaditeľa ochrannej autorskej organizácie SOZA.

Textár piesní 
Pavol Jursa je autorom viacerých textov piesní v slovenskej populárnej hudbe. Najznámejšie sú jeho texty, ktoré zložil pre skupinu Elán, ale má na svojom konte viacero známych hitov skupiny Team a Metalinda.

S lídrom skupiny Elán, Jožom Rážom sa pozná od roku 1973, t.j. od doby kedy popri štúdiu na Vysokej škole ekonomickej chodil tancovať do súboru Lúčnica. Jeho tanečnou partnerkou bola vtedy dcéra umeleckého šéfa súboru, Štefana Nosáľa, Barbora, ktorá sa neskôr stala Rážovou manželkou. Texty pre prvé skladby pre kapelu Elán Pavol Jursa nenapísal pre Joža Ráža. Jeho texty sú na prvom štúdiovom albume kapely Elán, Ôsmy svetadiel v piesňach „Čakám ťa láska“ a „Ja viem“, ktoré na debutový album skupiny skomponoval Vašo Patejdl.

Referencie 

Slovenskí textári piesní
Slovenskí básnici
Slovenskí televízni scenáristi
Absolventi Ekonomickej univerzity v Bratislave
Osobnosti z Trenčína
Nottingham Forest FC

Nottingham Forest FC (celým názvom: Nottingham Forest Football Club) je profesionálny anglický futbalový klub, sídliaci v meste Nottingham. Domáce zápasy hrajú na štadióne City Ground s kapacitou 30 445 miest.

Referencie

Externé odkazy 
 Oficiálna stránka

Zdroj 

 
Anglické futbalové kluby
Kluby FA Premier League
Víťazi Pohára FA
Futbalové kluby založené v 1865
AFC Bournemouth

AFC Bournemouth (celým názvom: Association Football Club Bournemouth) je profesionálny anglický futbalový klub, sídliaci v meste Bournemouth. Domáce zápasy hrajú na štadióne Dean Court s kapacitou 11 364 miest.

Referencie

Externé odkazy 
 Oficiálna stránka

Zdroj 

AFC Bournemouth
Anglické futbalové kluby
Futbalové kluby založené v 1899
Dean Court

Dean Court je futbalový štadión nachádzajúci sa v štvrti Kings Park v Bournemouthe a je domovom futbalového klubu Bournemouth. Štadión má kapacitu 11 364 miest.

Referencie 

AFC Bournemouth
Futbalové štadióny v Anglicku
Architektúra z 1910
Ewood Park

Ewood Park je futbalový štadión nachádzajúci sa v Blackburne a je domovom futbalového klubu Blackburn Rovers. Štadión má kapacitu 31 367 miest.

Referencie 

Blackburn Rovers FC
Futbalové štadióny v Anglicku
Architektúra z 1882
Dylan McDermott

Dylan McDermott (* 26. október 1961, Waterbury, Connecticut, USA) je americký herec, známy z televízneho seriálu Advokáti, kde stvárnil hlavnú rolu, detektíva Bobbyho Donnella. Za svoj herecký výkon v televíznom seriály získal v roku 1998 ocenenie Zlatý glóbus.

Detstvo a mladosť 
McDermott sa narodil a vyrastal v Connecticute. Má mladšiu sestru Robin. Keď sa McDermott narodil, jeho matka mala pätnásť rokov a otec sedemnásť. V roku 1967 sa pár rozišiel a jeho matka Diane, bola vo februári 1967 zavraždená. Spoločne s jeho sestrou ho vychovávala stará mama z maminej strany a jeho otec. 

V mladosti pracoval v bare svojho otca, kde podával nápoje. V roku 1979 absolvoval Holy Cross High School vo Waterbury. Rok pred absolvovaním školy jeho otec sa oženil za dramaturgičku Eve Ensler. Vtedy len 23 ročná Enslerová si McDermotta adoptovala. Krátko po tom, ako Enslerová potratila, McDermott prijal meno Dylan, ktoré malo byť pôvodne jej nenarodeného dieťaťa. McDermott a Enslerová spolu mali dobrý priateľský vzťah.

Kariéra 
V roku 1987 debutoval vo filme Hamburger Hill. V roku 1989 stvárnil manžela Julie Roberts, vo filme Oceľové magnólie. Prevrat v jeho hereckej kariére nastal v roku 1993, keď si zahral vo filme S nasadením života, kde hral po boku Johna Malkovicha, Rene Russo a Clinta Eastwooda.

V roku 1997 bol obsadený do hlavnej role v televíznom seriály Advokáti, ktorý sa natáčal do roku 2004. McDermott získal tri nominácie na Zlatý glóbus, z čoho sa mu podarilo jednu získať. V roku 2007 si zahral v trileri Prekliatie domu slnečníc. V roku 2010 si zahral po boku herečiek ako Zoe Saldana, Shannen Doherty, Rosamund Pike a Emily Meade vo filme Burnings Palms.

V roku 2011 sa stal súčasťou hereckého obsadenia televízneho seriálu American Horror Story, kde stvárnil rolu Bena Harmona. V televíznom seriály si zahral aj v druhej sérii, tentokrát v inej roli, zahral si Johnnyho Morgana. Neskôr hosťoval v ôsmej a deviatej sérii.

V roku 2020 hral v televíznom seriály Hollywood. V rovnakom roku nahradil herca Juliana McMahona v televíznom seriály FBI: Most Wanted. O rok neskôr bol obsadený do televízneho seriálu Law & Order: Organized Crime po boku Christophera Meloniho.

Súkromný život 
V novembri 1995 sa oženil za herečku Shivu Rose, s ktorou má dve dcéry. Ich manželstvo bolo rozvedené v roku 2009, pričom od roku 2007 spolu už nežili. V roku 2015 tvoril pár s Maggie Q. Ich vzťah skončil v roku 2019.

McDermott je zotavujúci alkoholik, ktorý je od roku 1984 triezvy.

Iné projekty

Zdroj 

Filmoví herci USA
Televízni herci USA
Divadelní herci USA
Držitelia ceny Zlatý glóbus za najlepší mužský herecký výkon v seriáli (dráma)
Absolventi Fordham University
Osobnosti z Connecticutu
Gabriel Baroš

Gabriel Baroš (, celým menom Gábor Baross János Jusztin, tiež Gábor Baross de Bellus; * 6. júl 1848, Pružina† 8. máj 1892, Budapešť) bol uhorský politik slovenského pôvodu, zakladateľ moderného uhorského obchodu a dopravy, ako aj vynikajúci ekonomický a dopravný politik doby dualizmu.

Život 
Jeho otcom bol okresný sudca Anton Baroš (18191894) z Beluše (maďarsky ), matkou Mária Teodóra Pongrácová (18251916). Stredoškolské vzdelanie absolvoval na benediktínskom gymnáziu v Leviciach a Ostrihome (18611865). Po univerzitných rokoch v Pešti bol župným úradníkom v Trenčíne. V roku 1875 bol ako zástupca okresu Púchov poslancom liberálneho parlamentu, od roku 1883 štátnym tajomníkom pre dopravu, v rokoch 1886 až 1889 ministrom verejných prác a dopravy a potom až do svojej smrti ministrom obchodu. Pre svoje úspechy v rozvoji železničného podnikania bol nazývaný „železným ministrom“. Za jeho pôsobenia boli postavené mosty cez Dunaj a Tisu.

V roku 1875 sa stal poslancom uhorského parlamentu, kde pre svoju potmavšiu, opálenú tvár dostal prezývku „slovenský černoch“ (tót szerecsen). Zaviedol epochálne reformy vo všetkých odvetviach jemu zverených ministerstiev, vrátane pôšt či telegrafov. Významnou mierou prispel k regulácii Dunaja i výstavbe prieplavov pri Železných vrátach. Práve pri prehliadke tohto diela dostal v marci 1892 zimnicu, na ktorú 8. mája toho roku zomrel. Deň jeho pohrebu bol dňom národného smútku. Pochovaný je v Mauzóleu Gábora Barossa v Ilave (miestnej časti Klobušice).

V Budapešti ho dnes pripomína námestie pomenované na jeho počesť Baross tér (vyslovuje sa ako Baroš tér) v prednej časti budapeštianskej stanice Keleti. Jeho veľká bronzová socha tam bola obnovená 6. decembra 2013 po niekoľkých rokoch veľkých prác na novej linke 4 budapeštianskeho metra. V obci Čata (okres Levice) je po ňom pomenovaná základná škola.

Referencie

Iné projekty

Zdroj 

Uhorskí politici
Uhorskí šľachtici
Slovenskí politici
Slovenskí šľachtici
Pochovaní na Slovensku
Osobnosti z Pružiny
North Bay (Ontário)

North Bay je kanadské mesto v provincii Ontário. Je administratívnym sídlom okresu Nipissing District. Prístupnosť z mesta urobila centrum vzdelávania a zdravotníctva.

Poloha 
Mesto sa nachádza v severovýchodnej zátoke jazera Lake Nipissing, približne 345 kilometrov severne od Toronta. Leží približne na obchodnej trase z čias obchodu z kožušinou. Na východe mesta leží jazero Trout Lake, zdroj rieky Mattawa River ako aj pitnej vody pre mesto.

Dejiny 
Význam pri vývoji mesta mala železnica: Canadian Pacific Railway, Canadian National Railway a Ontario Northland Railway. V roku 1882 bola zavedená železnica, od roku 1886 mala prepojenie na Toronto. Od roku 1891 má status „town“. Od roku 1925 má status „city“ a v roku 1968 sa spojilo s okolitými obcami čím vytvorilo vtedy najväčšie mesto (rozlohou) v Kanade.

Demografia 
V sčítaní obyvateľstva v roku 2016 malo mesto 51 553 obyvateľov, z toho 41 255 uvádza ako rodný jazyk angličtinu, 6 645 francúzštinu a 2 150 neoficiálne jazyky, z toho 155 jazyky pôvodných obyvateľov. 30 ľudí uvádza češtinu a 5 slovenčinu. 65 ľudí udalo ako etnický pôvod český, 70 slovenský a 60 československý.

Doprava 
Mesto sa nachádza na železničnej križovatke. Krížia sa tu tiež provinčné Cesta 11 a Cesta 17. Nachádza sa tu letisko North Bay Jack Garland Airport (IATA: YYB). V meste funguje North Bay Transit.

Ekonomika 
Obchod z kožušinou má význam doteraz. Drevársky priemysel je tiež dôležitý. V poslednej dobe rastie význam informačných technológií, spracovávania a všeobecného priemyslu. Sídli tu tiež Nipissing University.

Galéria

Referencie

Iné projekty

Externé odkazy 
 Oficiálna stránka mesta

Zdroj 

 
Mestá v Ontáriu
Univerzitné mestá v Kanade
Nipissing District
Indigo

Indigo môže byť:
 jedna z farieb, pozri indigo (farba)
 chemická zlúčenina s tmavomodrou farbou, pozri indigo (chemická látka)

Pozri aj 
 Profesor Indigo, popová pieseň Petra Nagya z roku 1982
Jennifer Ehleová

Jennifer Ehleová (; * 29. december 1969, Winston-Salem, Severná Karolína, USA) je americká herečka. Je dcérou anglickej herečky Rosemary Harrisovej a amerického spisovateľa Johna Ehleho.

Detstvo a mladosť 
Jej prababička z maminej strany je rumunského pôvodu a zo strany jej otca má nemecký a anglický pôvod. Svoje detstvo prežila v USA a v Anglicku.

Kariéra 
Prvý raz sa na Broadwayi objavila ako batoľa, no profesionálne sa herectvu začala venovať až v roku 1991. O rok neskôr si spoločne so svojou matkou Rosemary Harris zahrala tú istú postavu (obe hrali postavu v rôznom veku) v televíznom seriáli The Camomile Lawn.

Bola obsadená do televízneho seriálu Pýcha a predsudok z roku 1995, kde za svoj herecký výkon bola ocenená televíznou cenou BAFTA. V roku 1997 sa objavila prvýkrát vo svojom prvom celovečernom filme Paradise Road, po boku Glenn Close, Cate Blanchett a Julianny Margulies. V rovnakom roku si zahrala aj v životopisnej dráme Oscar Wilde.

V roku 2000 získala svoju prvú divadelnú cenu Tony Awards, za jej herecký výkon v divadelnej inscenácii The Real Thing. Účinkovala tiež po boku Lieva Schreibera v divadelnej inscenácii Macbeth a pozitívne recenzia získala aj na svoj herecký výkon v divadelnej inscenácii The Coast of Utopia, za ktorý získala svoju druhú cenu Tony. 

V roku 2009 získala rolu Catelyn Stark v pilotnom dieli televízneho seriálu Hra o tróny, ale neskôr rolu odmietla kvôli narodeniu svojej dcéry a nahradila ju herečka Michelle Fairley. O rok neskôr bola obsadená do filmu Kráľova reč. V roku 2011 si zahrala v dráme Nákaza a v rovnakom roku si po boku Patricka Wilsona zahrala v televíznom seriáli Muž s poslaním. 

V roku 2014 stvárnila jednu z vedľajších úloh vo filme Robocop. V roku 2020 hrala v televíznom seriáli The Comey Rule.

Súkromný život 
Od roku 2001 je vydatá za spisovateľa Michaela Ryana, s ktorým má dve deti.

Iné projekty

Zdroj 
 

Osobnosti zo Severnej Karolíny
Filmové herečky USA
Televízne herečky USA
Divadelné herečky USA
Rozprávači audiokníh
Osobnosti USA anglického pôvodu
Osobnosti USA rumunského pôvodu
Osobnosti USA nemeckého pôvodu
Držitelia ceny Tony
Držitelia ceny BAFTA
Peter Čerešňák

Peter Čerešňák (* 26. január 1993, Trenčín) je slovenský hokejový obranca. 

Je odchovancom klubu HK Dukla Trenčín. Za seniorské mužstvo debutoval v sezóne 2010/11, keď za Duklu odohral 7 zápasov. Ako mládežníckeho reprezentanta ho draftoval klub NHL New York Rangers v roku 2011. Následne hral 2 roky za klub Peterborough Petes v OHL, po ktorých sa vrátil do Trenčínu. Od sezóny 2014/15 hral v českej najvyššej hokejovej súťaži. Jeho prvým klubom v Česku boli HC Vítkovice, kde ho trénoval Peter Oremus. Tu odohral dve sezóny, následne prestúpil do HC Plzeň. Sezóna 2021/22 bola pre Čerešňáka jednou z najúspešnejších; bol jedným najproduktívnejších hráčov a získal ocenenie Obranca sezóny českej ligy. V drese HC Plzeň odohral celkovo šesť sezón, počas ktorých sa s mužstvom prebojoval do semifinále play-off, pred sezónou 2022/23 podpísal zmluvu s klubom HC Dynamo Pardubice.

Reprezentoval  na viacerých medzinárodných podujatiach. Hral aj na Zimných olympijských hrách 2018, kde bol najproduktívnejším Slovákom a na Zimných olympijských hrách v Pekingu 2022, kde získal bronzovú medailu.

Štatistika

Klubová kariéra

Medzinárodná

Referencie

Iné projekty

Externé odkazy
 

Slovenskí hokejisti
Slovenskí hokejoví obrancovia
Bronzoví olympijskí medailisti v ľadovom hokeji
Slovenskí bronzoví olympijskí medailisti
Slovenskí hokejisti draftovaní NHL
Hokejisti draftovaní klubom New York Rangers
Hráči Dukly Trenčín
Hráči HC Vítkovice
Hráči HC Plzeň
Účastníci MS v hokeji 2014
Účastníci MS v hokeji 2017
Účastníci MS v hokeji 2022
Osobnosti z Trenčína
Prostetická skupina

Prostetická skupina je neaminokyselinová (nepeptidová) zložka štruktúry konjugovaných proteínov (heteroproteínov), ktorá je pevne viazaná na apoproteín. Zvyčajne je to organická molekula, ktorá je kovalentne viazaná na bielkovinu. Nemala by byť zamieňaná s kofaktorom, ktorý sa takisto viaže na apoenzým (holoproteín alebo heteroproteín) pomocou nekovalentných interakcií. Prostetická skupina je teda na bielkovinu viazaná pevnejšie, než kofaktory/koenzýmy. 

Prostetická skupina je zložka konjugovaných proteínov, ktoré je nutná pre biologickú aktivitu bielkoviny. Môže to byť organická molekula (napríklad vitamín, cukor, RNA alebo lipid) alebo anorganická (napríklad kovový ión alebo fosfát). Prostetická skupina je pevne viazaná na bielkovinu a môže byť viazaná i kovalentnou väzbou. Tieto skupiny majú zvyčajne dôležitú úlohu počas enzýmovej katalýzy. Bielkovina bez prostetickej skupiny sa nazýva apoproteín a bielkovina s naviazanou prostetickou skupinou sa nazýva holoproteín. Nekovalentne viazaná prostetická skupina sa zvyčajne nedá oddeliť od holoproteínu bez toho, aby denaturoval celý proteín. Názov "prostetická skupina" je teda veľmi všeobecný a popisuje hlavne pevnú väzbu skupiny na apoproteín. Popisuje teda štruktúrnu vlastnosť, na rozdiel od koenzýmu, ktorý popisuje funkčnú vlasnosť.

Typy prostetických skupín 
Prostetické skupiny sú podskupinou kofaktorov. Kovové ióny, ktoré sú slabo viazané, sú stále kofaktory, ale zvyčajne nie sú označované ako prostetické skupiny. U enzýmov sú prostetické skupiny vyžadované pre aktivitu a účastnia sa katalytického mechanizmu. Ostatné prostetické skupiny majú štruktúrne vlastnosti. To platí napríklad pre sacharidy a lipidy v glykoproteínoch a lipoproteínoch a pre RNA v nukleoproteínoch a ribózomoch. Tieto skupiny môžu byť veľké a môžu tvoriť hlavnú časť bielkoviny, ako je to napríklad u proteoglykánov.

Typickým príkladom prostetickej skupiny je hem v hemoglobíne. Medzi ďalšie príklady patria skupiny odvodené od vitamínov - napríklad tiamínpyrofosfát, pyridoxalfosfát a biotín. Keďže prostetické skupiny sú často vitamíny alebo deriváty vitamínov, to vysvetľuje, prečo je potrebné prijímať vitamíny v strave. Anorganické prostetické skupiny sú zvyčajne prechodné kovy, ako sú železo (v hemovej skupiny, napríklad v hemoglobíne alebo cytochróm c oxidáze), zinok (napríklad v karbonickej anhydráze), meď (napríklad v komplexe IV v respiračnom reťazci) alebo molybdén (napríklad v nitrátreduktáze).

Zoznam prostetických skupín 
V tabuľke nižšie sú uvedené niektoré bežné prostetické skupiny.

Referencie

Zdroj 

Kofaktory
Železničná stanica Dubnica nad Váhom

Železničná stanica Dubnica nad Váhom je železničná stanica v Dubnici nad Váhom. Leží na dvojkoľajnej trati 120 Bratislava – Žilina a je elektrifikovaná.

Doprava 
Na stanici sa nachádzajú 6 dopravných, 3 manipulačné a 1 ostatná koľaj. Stanica má tri nástupištia, jedno z nich sa používalo na zamestnaneckú prepravu do ZŤS. Tam vedie aj vlečka. Na stanici je predajné miesto ZSSK.

Referencie

Externé odkazy 
 Stanica na stránke ŽSR
 Plán železničnej stanice z roku 1948

Dubnica nad Váhom
Dubnica nad Váhom
Doprava v okrese Ilava
Stavby v okrese Ilava
Archie Panjabiová

Archie Panjabiová (; * 31. máj 1972, Londýn, Anglicko, Spojené kráľovstvo) je anglická herečka.

Detstvo a mladosť 
Panjabiová sa narodila v časti Edgware v Londýne. Jej rodičia sú hinduistickými prisťahovalcami z Indie. V roku 1994 ukončila Brunel University. Venuje sa aj baletu.

Kariéra 
V roku 1999 sa objavila v komediálnom filme Východ je východ. V roku 2005 účinkovala po boku Ralpha Fiennesa a Rachel Weisz v oscarovom filme Nepohodlný. O rok neskôr získala rolu Gemmy v komédii Dobrý ročník. Spoločne s Angelinou Jolie si zahrala v dráme Sila srdca z roku 2007.

V roku 2009 sa pripojila k hereckému obsadeniu televízneho seriálu Dobrá manželka. Za svoj herecký výkon v televíznom seriály obdržala ocenenie Emmy Award a stala sa prvým hercom indického pôvodu, ktorý získal toto ocenenie.

Stvárnila vedľajšiu úlohu vo filme Východiskový bod z roku 2014, hosťovala v šiestych epizódach televízneho seriálu Vraždy na Shetlandech z roku 2016 po boku Gemmy Chan a od roku 2019 do roku 2021 stvárnila hlavnú úlohu v televíznom seriály Departure.

V roku 2022 sa pripojila k hereckému obsadeniu televízneho seriálu Snowpiercer, kde si zahrala v tretej sérii v siedmych epizódach.

Súkromný život 
Od roku 1998 je vydatá za Rajesha Nihalaniho. Venuje sa tiež viacerým filantropickým aktivitám.

Iné projekty

Zdroj 

Anglické filmové herečky
Anglické televízne herečky
Anglické dabingové herečky
Držitelia ceny Emmy
Anglické osobnosti indického pôvodu
Osobnosti z Londýna
Kontrolokracia

Kontrolokracia () je novodobý termín, prvýkrát použitý nórskym sociológom a politológom Steinom Ringenenom v jeho knihe z roku 2016 - Perfektná Diktatúra: Čína v 21. storočí (The Perfect Dictatorship: China in the 21st Century). Ringen využíva svoj novovytvorený termín v snahe o presnejšie označenie režimu súčasnej Čínskej ľudovej republiky, pod vládou prezidenta Si Ťin-pchinga (Xi Jinping), argumentujúc, že tento spôsob vládnutia, bol pretvorený na nový, radikálne prísnejší a ideologickejší režim, ako kedykoľvek predtým.

Ringen o Čínskej ľudovej republike hovorí ako o sofistikovanej diktatúre, v ktorej je občanom poskytovaných mnoho slobôd, no sloboda má svoje presne vyhradené hranice, po ktorých prekročení, dochádza k zásahu (komunistickou) stranou, silou, ktorú strana uzná za vhodnú. Strana je vždy prítomná, a každý si je toho vedomý. Nesnaží sa každému presne diktovať čo má povolené robiť, namiesto toho veľmi podrobne kontroluje čo povolené nie je. Ringen poukazuje na dlhodobú výhodnosť tohto prístupu oproti prostému využívaniu hrubej sily. No, pripomína že hrozba trestu za prekročenie tejto neurčitej hranice slobody, je vždy prítomná.

Pod kontrolokraciou boli blokované mnohé internetové stránky, kontrola a cenzúra bola sprísnená, posílená propaganda a politická výchova, došlo k zatknutiu mnohých aktivistov, právnikov a autorov, osobnému prejavu na internete vládne strach. Rovnako dôležité je, že systém ktorý Si Ťin-pching v roku 2012 zaviedol určuje smer ktorým sa vyvíjajú nové technológie v Číne. Na posilnenie kontroly, ktorú si centrálna vláda drží nad spoločnosťou, využíva technológie ako Cloud computing, big data a umelú inteligenciu (AI).

V roku 2015 boli v Číne blokované mnohé populárne VPN (virtual private network), ktoré dovtedy predstavovali pre ich používateľov možný prístup na zahraničný web. Medzi blokovaé VPN patrili aj Golden Frog, StrongVPN ako aj Astrill.

Prominentné zatknutia
 Január 2016 - Švédsky aktivista pre ľudské práva Peter Dahlin (strávil vo väzbe 23 dní) 
 December 2019 - právnik a ochranca ľudských práv Ding Jiaxi (predtým už zatknutý)
 Február 2020 - právnik a ochranca ľudských práv Xu Zhiyong (predtým už zatknutý)

Referencie 

Politika v Číne
Pas de deux

Pas de deux je tanec pre pár. Slovo sa používa hlavne v klasickom balete. kde ho tancujú tanečník a tanečnica alebo dve postavy. Postupne sa stali stredobodom baletov a získali dôležitosť sami o sebe.

Grand pas de deux 
Grand pas de deux bolo rezervované pre baleríny a hlavných tanečníkov pričom balerína tancuje en pointe (na špičkách). Vyvinulo sa z pas de deux v romantických baletoch, ako napríklad v Giselle. Labutie jazero obsahuje dva grand pas de deux: princ s Odette v 2. dejstve a princ s Odille v 3. dejstve.

Grand pas de deux sú si podobné a majú túto štruktúru:
 Adagio
 Mužská variácia
 Ženská variácia
 Finále alebo coda

Referencie

Iné projekty 

Baletná terminológia
Záporožská Sič (územie)

Záporožská Sič (iné názvy: Záporožská Seč,  [ako územie aj:] Záporožie; , ) bola vojensko-politická organizácia a príslušné autonómne územie (kvázištát) kozákov od približne polovice 16. storočia do roku 1775 severne od dnešnej Kachovskej nádrže. Presnejšie sa rozkladala približne na území medzi (vrátane) Kachovskou nádržou na juhu, riekou Syňucha na západe, riekou Oriľ (Oreľ) na severe a dnešným mestom Doneck na východe, pričom ale východná hranica istý čas siahala až po ústie Donu do Azovského mora. (Hlavní) obyvatelia Záporožskej Siče sa nazývajú Záporožskí Kozáci alebo Záporožci. Záporožská Sič bola (ako územie so zvláštnym postavením) formálne najprv súčasťou Litvy, potom (od roku 1569) Poľska a napokon od 50./60. rokov 17. storočia Ruska, ale do 17. storočia si toto územie nárokovali (resp. občas aj obsadili) aj susedné štáty Osmanská ríša a Krymský chanát. Názvom Záporožie sa označuje aj všeobecne (historické) územie zodpovedajúce vyššie uvedenému územiu Záporožskej Siče.

Záporožská Sič je pomenovaná podľa jej rovnomenného sídla, ktorého poloha sa neustále menila (pozri samostatný článok).

Zdroje 

Dejiny Ukrajiny
Zaniknuté štáty
Kozáci
Müller spieva Lasicu, Lasica spieva Müllera, Müller a Lasica spievajú Filipa

Müller spieva Lasicu, Lasica spieva Müllera, Müller a Lasica spievajú Filipa je štúdiový album, ktorý nahral Richard Müller. Album v roku 2008 vydali hudobné vydavateľstvá 44 s.r.o., Sony BMG a Columbia.

Zoznam skladieb

Výroba albumu 
 Richard Müller - spev
 Oskar Rózsa - basová gitara, klávesové nástroje
 Emil Frátrik - bicie nástroje
 Erich Boboš Procházka - harmonika
 Dan Brantigan - krídlovka
 Ryan Scott - gitara
 Štefan Lengyel - gitara
 Mikuláš Škuta - klavír
 Matt Kilmer - perkusie
 Sergej Kopčák - vokály
 Ľubor Priehradník - zvukové slučky
 Marcel Buntaj - bicie nástroje (12) 
 Andrej Šeban - gitara (12)
Produkcia
 Jozef Stopka - manažment
 Ján Červenka - mastering
 Oskar Rózsa - producent, aranžmány, zvuk
 Milan Tököly - technik pri mixovaní
 ART Strategy | 4. rozmer s.r.o. - dizajn

Referencie 

Albumy Richarda Müllera
Hudobné albumy z 2008
Albumy coververzií
Jennifer Bealsová

Jennifer Bealsová (* 19. december 1963, Chicago, Illinois, USA) je americká herečka a modelka, známa z filmov ako Flashdance (1983), Diabol v modrom (1995), Proroctvo (1998), Roger Dodger (2002), Pod rúškom tajomstva (2016) a z televíznych seriálov ako Láska je Láska (20042009) a Dôkaz (2015), Taken – Posadnutý pomstou (20172018) a Láska je Láska: Generácia Q (20192022).

Detstvo a mladosť 
Bealsová sa narodila a vyrastala v South Side v Chicagu, v štáte Illinois. Je dcéra učiteľky na základnej škole a jej otec bol Afroameričan a vlastnil obchod s potravinami. Má írsky a anglický pôvod. Má dvoch bratov. Jej otec zomrel, keď mala Bealsová deväť rokov. Neskôr sa jej matka vydala a vyrastala s nevlastným otcom.

Študovala na Francis W. Parker School, neskôr na Goodman Theatre Young People’s Drama Workshom a v roku 1987 ukončila štúdium na Yale University.

Kariéra 
V roku 1980 debutovala vo filme Môj osobný strážca, kde ale mala veľmi malú rolu. V roku 1983 ju preslávil romantický film Flashdance, kde za svoj herecký výkon získala nomináciu na filmové ocenenie Zlatý glóbus. Po boku britského speváka Stinga sa objavila v gotickom horore Nevesta, ktorý bol voľne inšpirovaný filmom Frankensteinova nevesta z roku 1935. V roku 1988 si zahrala po boku Nicolasa Cagea v komédii Bozk upíra.

V roku 1995 sa pripojila k hereckému obsadeniu ako Madonna, Alicia Witt, Antonio Banderas, Lili Taylor, Quentin Tarantino a Tamlyn Tomita vo filme Štyri izby. V rovnakom roku si zahrala aj vo filme Diabol v modrom. V roku 1997 si zahrala po boku Faye Dunaway vo filme Súmrak rodiny Goldových a o rok neskôr po boku Christophera Walkena a Brittany Murphy v dráme Proroctvo.

V roku 2004 hosťovala v posledných dvoch epizódach televízneho seriálu Frasier. V rovnakom roku sa stala tiež jednou z hlavných úloh televízneho seriálu Láska je Láska, kde stvárnila rolu Bette Porterovej. Seriál mal v USA úspech, mal šesť sérii a skončil v roku 2009. V decembri 2019 si Bealsová zopakovala rolu Bette Porterovej, v televíznom seriály Láska je Láska: Generácia Q.

V roku 2006 si zahrala v horore Nenávisť 2. V roku 2010 stvárnila slepú manželku Denzela Washingtona v dráme Kniha prežitia. Po boku Christophera Meloniho si zahrala v piatich epizódach televízneho seriálu Law & Order: Organized Crime.

Súkromný život 
Počas štúdia na Yale University, mala Bealsová krátky románik s filmovým manažérom Robertom Simondsom. V roku 1986 sa vydala za Alexandra Rockwella, s ktorým sa v roku 1996 rozviedla. V roku 1998 sa vydala za kanadského podnikateľa Kena Dixona, ktorému v roku 2005 porodila dcéru.

Bealsová sa opisuje ako duchovná osoba. Prejavuje záujem o bibliu, katolicizmus, judaizmus a budhizmus. Je silnou podporovateľkou práv homosexuálov. Venuje sa kung-fu, kickboxu, triatlonu a san shou.

Je vášnivou fotografkou. V roku 1989 strávila nejaký čas na Haiti, kde fotografovala priebeh volieb. Mala tiež niekoľko výstav, pod jej menom Jennifer Beals-Dixon.

Iné projekty

Zdroj 

Filmové herečky USA
Televízne herečky USA
Dabingové herečky USA
Herečky afroamerického pôvodu
Modelky USA
LGBT aktivisti
Absolventi Yale University
Osobnosti USA írskeho pôvodu
Osobnosti zo Chicaga
Mike Smith

Mike Smith (* 22. marec 1982, Kingston, Ontario, Kanada) je kanadský hokejový brankár aktuálne pôsobiaci v tíme Edmonton Oilers v National Hockey League.

S reprezentačným výberom Kanady získal zlatú medailu na Zimných olympijských hrách 2014 a zlatú medailu na Majstrovstvách sveta v roku 2015.

V roku 2007 bol vyhlásený za najlepšieho nového brankára v NHL a v roku 2017 bol súčasťou All-Star Teamu ligy.

Smith je jedným z dvanástich brankárov NHL, ktorým sa podarilo v súťažnom zápase streliť gól. Gól strelil aj v nižšej severoamerickej lige ECHL. V ten istá deň sa zároveň stal prvým brankárom histórie, ktorý dokázal v jednom zápase vychytať čisté konto, pobiť sa a vstreliť gól.

Referencie

Externé odkazy 
 

Kanadskí hokejoví brankári
Hráči Arizona Coyotes
Hráči Dallas Stars
Hráči Tampa Bay Lightning
Hráči Calgary Flames
Hráči Edmonton Oilers
Hráči Houston Aeros
Hráči Iowa Stars
Hráči Norfolk Admirals
Hráči Phoenix Coyotes
Hokejisti draftovaní klubom Dallas Stars
Kanadskí olympijskí víťazi
Olympijskí víťazi v ľadovom hokeji
Osobnosti z Kingstonu (Ontário)
Brankári Arizona Coyotes
Brankári Edmonton Oilers
Brankári Calgary Flames
Brankári Dallas Stars
Brankári Tampa Bay Lightning
János Richter

János Richter (* 8. február 1872, Spišská Nová Ves† 18. máj 1934, Komárno) bol rímskokatolícky kňaz a politik maďarskej národnosti na Slovensku v období Uhorska a medzivojnového Česko-Slovenska.

Biografia 
Narodil sa v zmiešanom slovensko-maďarsko-nemeckom prostredí. Študoval teológiu a v roku 1894 bol vysvätený za kňaza. Pôsobil vo viacerých farnostiach na Orave. V roku 1910 bol za okres Dolný Kubín zvolený za poslanca Uhorského snemu za Národnú stranu práce, ktorá združovala vtedajšie liberálne politické prúdy. V sneme zasadal až do zániku kráľovstva v roku 1918.

Politicky aktívnym bol aj po vzniku Česko-Slovenska. Vo voľbách do Národného zhromaždenia v roku 1925 bol zvolený za senátora za Maďarskú národnú stranu, ktorá v daných voľbách kandidovala spoločne s nemeckou stranou Zväz poľnohospodárov. Kandidoval v národnostne zmiešanom XI. volebnom kraji (Nové Zámky + Košice). V senáte zasadal v inkompatibilnom, rozpočtovom a ústavnoprávnom výbore. V priebehu volebného obdobia sa koalícia strán rozpadla a maďarskí senátori (vrátane Richtera) zo spoločného klubu vystúpili. V tomto období pôsobil ako kňaz v Ipeľskom Sokolci (vtedy Sakáloš).

Za senátora bol zvolený aj vo voľbách v roku 1929. Vtedy Maďarská národná strana kandidovala v koalícii s Krajinsko-kresťanskou socialistickou stranou a Spišsko-nemeckou stranou. V tomto volebnom období zasadal v kultúrnom a zahraničnom výbore senátu.

Napriek tomu, že sa hlásil k maďarskej národnosti, prejavy v senáte prednášal v nemčine. Súviselo to s jazykovo zmiešaným prostredím Spiša, v ktorom vyrastal. Napriek svojmu pôvodu a politickej orientácii mal blízky vzťah k Slovákom a k ich potrebám. Dokonca sa osobne angažoval v prospech prepustenia Andreja Hlinku, keď bol za čias Uhorska väznený.

Zomrel 18. mája 1934 po dlhej a závažnej chorobe vo veku 62 rokov. Pochovaný je v Komárne. V senáte Jánosa Richtera nahradil Emmerich Varga zo Spišskej nemeckej strany.

Referencie 

Slovenskí politici
Uhorskí politici
Slovenskí rímskokatolícki kňazi
Uhorskí rímskokatolícki kňazi
Poslanci uhorského snemu
Senátori Národného zhromaždenia (Česko-Slovensko, 1920 – 1939)
Slovenské osobnosti maďarského pôvodu
Osobnosti zo Spišskej Novej Vsi
Majstrovstvá Ázie vo futbale 2023

Majstrovstvá Ázie vo futbale 2023 bude 18. ročník Majstrovstiev Ázie vo futbale, medzinárodného futbalového turnaja pre národné tímy pod hlavičkou Ázijskej futbalovej konfederácie (AFC). Turnaj sa bude hrať od 16. júna do 16. júla 2023. Na turnaji sa predstaví 24 tímov. Titul bude obhajovať .

Turnaj mala hostiť Čína. Dňa 14. mája 2022 však AFC oznámilo, že Čína nebude môcť usporiadať turnaj kvôli okolnostiam spojených s pandémiou COVID-19. Príprava turnaja aj napriek tomu pokračuje, AFC stanovilo uchádzačom 30. jún 2022 ako termín pre podanie prihlášky.

Kvalifikované tímy 
Na turnaji sa predstaví 24 tímov. Pre  pôjde o debut na turnaji. 

[1] ako  Južný Vietnam

Referencie

Externé odkazy 
 AFC Asian Cup

Zdroj 

Majstrovstvá Ázie vo futbale
Futbal v 2023
Gus Isidore

Augustus Lundell „Gus“ Isidore (* 1966, Londýn, Spojené kráľovstvo) je britský hudobník, spevák, skladateľ a producent.

Životopis 
V roku 1976, keď mal 16 rokov, sa naučil hrať na gitare, skladať piesne a pripojil sa k skupine The Foundations. O rok neskôr upútal pozornosť Marca Bolana zo skupiny T. Rex, s ktorou nahral album Dandy in the Underworld.

Medzi rokmi 1978 a 1982 spolupracoval s niekoľkými hudobníkmi pri nahrávaní albumu Eddyho Granta s názvom Walking on Sunshine. V roku 1979 nahral album s Petrom Bardensom zo skupiny Camel a bol frontmanom jeho koncertnej skupiny. V roku 1981, po turné s Petrom Greenom z Fleetwood Mac, bol členom skupiny Asia, s ktorou odohral turné v Anglicku a Európe.

V roku 1982 spoznal Phila Lynotta, stal sa členom jeho podpornej skupiny The Soul Band, a spolupracoval s ním až do jeho smrti.

V roku 1984 ho Hugh Cornwall zo skupiny The Stranglers pozval, aby nahral gitaru pre jeho sólový album s Julesom Hollandom s názvom Wolf.

Po presťahovaní sa do Helsínk v roku 1986 tu založil skupinu Buffalo Soldier.

V roku 1987 sa pridal k soulovému spevákovi Sealovi, s ktorým nahral jeho rané demonahrávky a debutový album. Neskôr spoluzložil Sealov druhý štúdiový album Seal II.

V roku 1988 založil trio The Third Man, v ktorom pôsobil do roku 1990.

Medzi rokmi 2001 a 2005 spoluzložil niekoľko piesní pre rôznych interpretov, vrátane Seala, a začal pracovať na vzniku svojej skupiny Suns of Neptune, ktorá v roku 2006 vydala rovnomenné EP, t. j. jedinú svoju nahrávku.

V rokoch 2007 až 2008 robil mentora v Rock Academy School of Music.

V roku 2016 sa stal gitaristom v britskom muzikáli Muted.

Zdroje 
 Gus Isidore na Discogs
 Gus Isidore na mandy.com 

Narodenia v 1966
Osobnosti z Londýna
Britskí gitaristi
Britskí speváci-skladatelia
Britskí hudobní producenti
55 (album)

55 je štúdiový album, ktorý v spolupráci s textárom Petrom Uličným a skladateľom Ondřejom Gregorom Brzobohatým nahral Richard Müller. Album vydalo v roku 2016 hudobné vydavateľstvo Universal Music.

Zoznam skladieb

Výroba albumu 
 Richard Müller - spev
 Ondřej Gregor Brzobohatý (O.G.B.) - klávesové nástroje, vokály, sampler, aranžmány sláčikov, producent
 Josef Štěpánek - gitara
 Jakub Vejnar - basová gitara
 Roman Vícha - bicie nástroje
 Camilo Caller - perkusie
 Lucia Šoralová - vokály
 Míra Hloucal - trúbka
 Epoque Strings Orchestra - pražský sláčikový orchester
 Robert Balzar - kontrabas 
 Míra Hloucal - aranžmány dychových nástrojov
 Martin Blažek - aranžmány sláčikových nástrojov
 Vít Král - technik nahrávania vokálov
 Tomáš Kozelka - úprava vokálov
 Michal Pekárek - mixáž, mastering 
 Ondřej Pýcha, Lukáš Kimlička - fotografie
 Václav Florian - výtvarná spolupráca
 Richard Müller, Filip Jánoš - dizajn

Referencie 

Albumy Richarda Müllera
Hudobné albumy z 2016
Kofaktor F430

{{DISPLAYTITLE:Kofaktor F430}}

F430 je kofaktor (niekedy sa nazýva i koenzýmom) enzýmu metylkoenzým M reduktázy. Je to porfyrínový derivát, ktorý obsahuje atóm niklu. Metylkoenzým M reduktáza katalyzuje reakciu, ktorá vedie k uvoľneniu metánu v poslednom kroku metanogenézy:

  + HS–CoB  →    +  CoB–S–S–CoM

Tento kofaktor sa vyskytuje len u metanogénnych archeónov a anaeróbnych metánotrofných archeónov. Vyskytuje sa v relatívne vysokých koncentráciách v archeónoch, ktoré sa účastnia reverznej metanogenézy - tieto archeóny môžu obsahovať až 7 % hm. niklového proteínu, ktorý im pomáha oxidovať metán.

Štruktúra 
Tento kofaktor bol pomenovaný triviálnym názvom kofaktor F430 v roku 1978 na základe vlastností žltej vzorky extrahovanej z Methanobacterium thermoautotrophicum, ktorá mala spektroskopické maximum pri 430 nm. V roku 1982 bola táto látka identifikovaná ako kofaktor metylkoenzým M reduktázy a jeho štruktúra bola potvrdená pomocou röntgenovoej kryštalografie a NMR. Kofaktor F430 sa skladá z redukovaného porfyrínu v makrocyklickom systéme zvanom korfín. Okrem toho obsahuje ďalšie dva kruhy, takže na rozdiel od klasického tetrapyrolového jadra (kruhy A-D) má ešte γ-laktámový kruh E a karbocylický kruh F s ketónovou skupinou. Je to jediný prírodný tetrapyrol, ktorý obsahuje nikel, ktorý sa inak v živých systémoch vyskytuje len vzácne.

Biosyntéza 
Biosyntéza kofaktoru F430 začína u uroporfyrinogénu III, z ktorého sa syntetizujú všetky prírodne tetrapyroly vrátane chlorofylu, vitamínu B12, fykobilínov, sirohemu a hemu. Uroporfyrinogén III sa premieňa najprv na dihydrosirohydrochlorín a potom na sirohydrochlorín. Následne sa do tohto systému vkladá nikelnatý katión. Túto reakciu katalyzuje tá istá chelatáza, CbiX (tiež označovanej CfbA), ktorá katalyzuje i cheláciu kobaltu v biosyntéze kobalamínu.

Potom dochádza pomocou ATP-dependentnej Ni-sirohydrochlorín-a,c-diamidsyntázy (CfbB) k premene acetátových skupín a a c na acetamidy. Aminoskupiny pochádzajú z dvoch molekúl glutamínu. Poradie amidácie týchto dvoch skupín je náhodné. Dvojzložkový komplex Ni-sirohydrochlorín-a,c-diamidreduktívnej cyklázy (CfbCD) potom katalyzuje šesťelektrónovú a sedemprotónovú redukciu kruhov, čím vzniká biosyntetický intermediát. V procese dochádza k vzniku γ-laktámového kruhu E. Táto redukcia je spojená s hydrolýzou ATP a elektróny sa presúvajú pomocou dvoch 4Fe-4S centier. V poslednom kroku sa tvorí kruh F (karbocyklický s ketónovou skupinou) pôsobením ATP-dependentnej koenzým F(430) syntetázy (CfbE), čím vzniká koenzým F430. Tento posledný enzým je ligáza podobná MurF, ktorá sa účastní biosyntézy peptidoglykánu.

Referencie

Zdroj 

Kofaktory
Tetrapyroly
Zlúčeniny niklu
Voľby do orgánov samosprávnych krajov na Slovensku v roku 2022

Voľby do orgánov samosprávnych krajov na Slovensku v roku 2022 (skrátene krajské voľby v roku 2022) sa konali 29. októbra 2022 spolu s komunálnymi voľbami. Volebné miestnosti boli otvorené od 7:00 do 20:00.

Organizácia volieb 
Spojenie komunálnych a krajských volieb priniesla vláda Petra Pellegriniho. Voľbám predchádzalo mimoriadne predĺženie funkčného obdobia krajských predstaviteľov na päť rokov, nasledovné obdobia budú opäť štvorročné. Hlasovať môže 4,4 milióna voličov, občanov Slovenska a osôb s trvalým pobytom. Prvý krát hlasovať v krajských voľbách bude môcť aj približne 260 000 prvovoličov. Volebné obálky a schránky mali modrú farbu.

Voľba predsedov samosprávnych krajov

Banskobystrický kraj

Kandidáti na post predsedu Banskobystrického samosprávneho kraja

Bratislavský kraj

Kandidáti na post predsedu Bratislavského samosprávneho kraja

Nitriansky kraj

Kandidáti na post predsedu Nitrianského samosprávneho kraja 
Na župana kandidujú títo kandidáti:

Košický kraj

Kandidáti na post predsedu Košického samosprávneho kraja 
Na župana kandidujú títo kandidáti:

Prešovský kraj

Kandidáti na post predsedu Prešovského samosprávneho kraja 
Na župana kandidujú títo kandidáti:

Trenčiansky kraj

Kandidáti na post predsedu Trenčianskeho samosprávneho kraja 
Na župana kandidujú títo kandidáti:

Trnavský kraj

Kandidáti na post predsedu Trnavského samosprávneho kraja 
Na župana kandidujú títo kandidáti:

Žilinský kraj

Kandidáti na post predsedu Žilinského samosprávneho kraja 
Na župana kandidujú títo kandidáti:

Referencie

Pozri aj 
 Voľby do orgánov samosprávy obcí na Slovensku v roku 2022

Externé odkazy 
 Voľby do orgánov samosprávnych krajov 2022 – výsledky na webe Štatistického úradu SR
 Voľby do orgánov územnej samosprávy 2022 – informácie na webe Ministerstva vnútra SR
 Spojené regionálne voľby 2022 v denníku SME

2022
Voľby 2022
2022 na Slovensku
Kostol svätého Ondreja (Divina)

Kostol svätého Ondreja  v obci Divina je neskoro barokový, bol postavený v rokoch 1773 – 1779 . Kostol budovali žilinskí murárski majstri. Na fare sa zachoval pôvodný plán s rezom a pôdorysom kostola. Nad vstupom do objektu sa nachádza aliančný erb Suňogovcov a Esterházyovcov. Kostol dal postavitť gróf Ján Nepomuk (*30. 4. 1728 – †1798) zo sliezskej vetvy Suňogovcov, spolu so svojou druhou manželkou, grófkou Žofiou Esterházyovou. Kostol bol po výstavbe benedikovaný Michalom Rudnayom, farárom v Kysuckom Novom Meste. Kostol 30. júna roku 1900 konsekroval nitriansky biskup Imrich Bende. Na južnej fasáde sú umiestnené slnečné hodiny. Pod kostolom je krypta, v súčasnosti neprístupná. V kostole sa nachádzajú aj dve vzácne barokové sochy sv. Floriána a sv. Antona Paduánskeho z polovice 18. storočia. Hlavný oltár pochádza zo začiatku 20. storočia. Organ z roku 1907 vyrobila firma Gebrűder Rieger z Krnova. Vo veži kostola sú umiestnené 4 zvony. Najstarší má latinský nápis a datovanie: F. UDIT MEIOANERNEST CHRISTELLIPOSO NIIANNO 1774. Ostatné zvony boli uliate v roku 1924. Okrem nich je vo veži aj drevený rapkáč používaný vo veľkonočnom období. Objekt je Národnou kultúrnou pamiatkou.

Kňazi

Referencie

Externé odkazy 
 Rímskokatolícky kostol svätého Ondreja, Obec Divina.sk
 Pamiatky na Slovensku.sk
 Farský kostol sv. Ondreja, Dokostola.sk

Divina
Divina (obec)
Divina
Divina
Baku City Circuit

Baku City Circuit je mestský závodný okruh, nachádzajúci sa v hlavnom meste Baku v Azerbajdžane. Dĺžkou okruhu 6,003km je v modernej Formule 1 tretím najdlhším okruhom. Prvým pretekom motoristického športu Formuly 1 v Azerbajdžane vôbec, sa stala Veľká cena Európy v roku 2016, o rok neskôr už Veľká cena Azerbajdžanu 2017.

Víťazi v jednotlivých rokoch

Referencie 

Okruhy formuly 1
Veľká cena Azerbajdžanu
Motoršport v Azerbajdžane
Baku
Tomojuki Itamura

Tomojuki Itamura () je japonský režisér, animátor a umelec storyboardu. Začal pracovať v animačnom štúdiu OLM v roku 2002 ako „in-between“ animátor. Pracoval tam do roku 2007, a potom odišiel do štúdia Shaft. Itamura mal ako svoj režisérsky debut sériu Monogatari, ktorú prebral od režiséra, a taktiež bývalého zamestnanca štúdia Shaft, Tacuju Oišiho.

Kariéra 
Itamura začal pracovať v štúdiu OLM v roku 2002 ako „in-between“ animátor v anime sérii Pokémon Chronicles.

V roku 2006 pracoval na storyboardoch pre dve epizódy v Ray the Animation, a o rok na to prešiel do štúdia Shaft. V ten istý rok debutoval ako režisér epizód s treťou epizódou Sajonara, Zecubou-sensei, a v roku 2008 debutoval ako plnohodnotný režisér pod Akijuki Šinbom v Mahou Sensei Nedžima:! Široki Cubasa Ala Alba. So štartom Nisemonogatari, Itamura narežíroval všetky nasledujúce televízne seriály zo série Monogatari, až do Owarimonogatari II, ktoré vyšlo v roku kedy odišiel zo štúdia Shaft.

Práce (ako režisér)

Televízne seriály

OVY

ONY

Referencie 

Japonskí animátori
Japonskí režiséri
Osoby s neistým dátumom úmrtia
Osoby s neistým dátumom narodenia
Juki Jase

Juki Jase () je japonský režisér a umelec storyboardu. Začal pracovať v animačnom štúdiu Satelight v roku 2005 ako produkčný manažér. V roku 2010 prešiel do štúdia Shaft ako režisér epizód, a debutoval v Hidamari Sketch x Honeycomb.

Kariéra 
Jase začal svoju kariéru v anime priemysle ako produkčný manažér v roku 2005, v štúdiu Satelight. Stal sa režisérom epizód a neskôr na konci roku 2009 zo štúdia odišiel. V roku 2010 nastúpil do štúdia Shaft a zrežíroval dve epizódy série Akijuki Šinbu, And Yet the Town Moves. V roku 2012 pod hlavným režisérom Šinbu, Jase debutoval ako plnohodnotný režisér v Hidamari Sketch x Honeycomb, a v nasledujúcom roku zrežíroval Onimonogatari a Koimonogatari (posledné dve dejstvá Monogatari Series Second Season), pod hlavným režisérom Šinbom a režisérom Tomojukim Itamurom. V roku 2014 Jase dostal pozíciu režiséra pre anime adaptáciu JIN-ovho projektu Kagerou Daze, a v rokoch 2016/2017 zrežíroval poslednú sériu za štúdio Shaft: Kubikiri Cycle: The Beheading Cycle and the Blue Savant. Nasledujúci rok podal výpoveď, a v roku 2019 zrežíroval prvú sezónu anime Fire Force, so štúdiom David Production.

Práce (ako režisér)

Televízne seriály

OVY

Referencie 

Japonskí animátori
Japonskí režiséri
Osoby s neistým dátumom úmrtia
Osoby s neistým dátumom narodenia